I'm Good (Blue)

«I'm Good (Blue)», ֆրանսիացի դիջեյ Դեյվիդ Գետտայի և ամերիկացի երգչուհի Բիբի Ռեքսայի երգը։ Որպես սինգլ թողարկվել է 2022 թվականի օգոստոսի 26-ին What a DJ և Warner UK ընկերությունների կողմից։ Երգի հեղինակներն են գետտան, Ռեքսան, Քամիլը և Ֆիլ Փլեսթեդը, իսկ պրոդյուսերավորումը կատարել են Գետան և Տիմոֆեյ Ռեզնիկովը։ Երգում կան բազմաթիվ սեմփլներ և հատվածներ վերցված իտալական Eiffel 65 խմբի 1998 թվականին թողարկված «Blue (Da Ba Dee)» երգից, այդկերպ Eiffel 65 խմբի անդամներ Ջեֆրի Ջեյը և Մաուրիսիո Լոբինան, նաև պաշտոնական երգի համապրոդյուսեր Մասսիմո Գաբութին ստացել են հեղինակների ճանաչումը։ Երգը ներառվել է Ռեքսայի երրորդ ստուդիական «Bebe» (2023) ալբոմում։

«I'm Good (Blue)» երգը ձայնագրվել, կատարվել և ռեմիքսացվել է մինչ 2022 թվականին TikTok-ում հայտնի դառնալը։ Մինչ որպես սինգլ թողարկվելը Ռեքսան վերաձայնագրել է իր վոկալը երգի համար։ Այն գլխավորել է 22 երկրների հիթ-շքերթներ, ինչպիսիք են Ավստրալիան, Ավստրիան, Կանադան, Դանիան, Ֆինլանդիան, Գերմանիան, Նիդեռլանդները, Նորվեգիան, Շվեդիան, Շվեյցարիան և Միացյալ Թագավորությունը։ Այն նաև հասել է լավագույն տասնյակին տասնվեց այլ երաժշտական շուկաներում, ներառյալ Ֆրանսիան և ԱՄՆ-ն, նաևզբաղեցրել է երկրորդ հորիզոնականը Billboard Global 200 հիթ-շքերթում։ Այն ունի պլատինե կամ ավելի բարձր հավաստագրում տասնչորս երկրներում, նաև ադամանդե հավաստագրում Ֆրանսիայում։ Երգը առաջադրվել է «Լավագույն պարային/էլեկտրոնային ձայնագրություն» անվանակարգում՝ «Գրեմմի» 65-րդ ամենամյա մրցանակաբաշխության ժամանակ և արժանացել է MTV Europe Music Award մրցանակի՝ լավագույն համագործակցության համար և iHeart Radio Music Award մրցանակի՝ տարվա պարային երգի անվանակարգում։

Պատմություն և թողարկում 
Գետտան և Ռեքսան նախկինում համագործակցել են «Hey Mama» (2015), «Say My Name» (2018) և «Family» (2021) սինգլների վրա, ինչպես նաև «Yesterday» (2015) և «Last Hurray (Remix)» (2019) երգերում, դրանց մեծ մասը հասել է առևտրային մեծ հաջողությունների։

Գետտան առաջին անգամ կատարել է երգը 2017 թվականի Ultra Music Festival-ի իր նկարահանման ժամանակ։ Սակայն երգի մի հատվածը թրենդային է դարձել միայն 2022 թվականի օգոստոսին։ Թողարկման պահին այն արդեն հավաքած է եղել 130,000 և ընդհանուր 500 միլիոն դիտում TikTok-ում։

Rolling Stone ամսագրին տված հարցազրույցում Ռեքսան ասել է, որ նրանք «շատ բնական են ստեղծել նոստալգիկ ռեմիքսը»։

Ստեղծագործություն 
Երգը նկարագրվել է որպես «էմոցիոնալ ակումբային հիթ», որը միավորում է Ռեքսայի «սենտիմենտալ վոկալը»՝ «դաշնամուրի էյֆորիկ ակորդների» և «պարահրապարակի գրավիչ էներգիայի» հետ։ Երգը բազմաթիվ հատվածներ է պարունակում Eiffel 65 խմբի 1998 թվականին թողարկված «Blue (Da Ba Dee)» երգից։ Այն ձայնագրվել է G մինոր բանալիում։

Առևտրային հաջողություններ 
2022 թվականի սեպտեմբերի 10-ին երգը հայտնվել է Billboard Hot 100 հիթ-շքերթի 81-րդ հորիզոնականում։ Հետագայում այն զբաղեցրել է չորրորդ հորիզոնականը, երգը դարձնել է Գետտայի յոթերորդ և Ռեքսայի չորրորդ հիթը, որը հայտնվել է չարթի թոփ 10-ում։ Երգը համարվում է վերջին տասնամյակում Գետայի առաջին երգը, որը հայտնվել է Hot 100 հիթ-շքերթում և հանդիսանում է հիթ-շքերթում նրա ամենաբարձր հորիզոնականը զբաղեցրած երգը։

Երաժշտական տեսահոլովակ 
երգի տեսահոլովակը նկարահանվել է 2022 թվականի սեպտեմբերին՝ Իբիցայում, ռեժիսորը Քեյսի Լոքն է, այն թողարկվել է սեպտեմբերի 20-ին։ Որոշ տեսարաններում Ռեքսան կրում է կապույտ լատեքսային հագուստ։

Ժամանակակից մեդիայում 
Երգն օգտագործվել է «Raw Is XXX»-ի գովազդի համար, որը 2023 թվականի հունվարի 23-ին WWE Monday Night Raw-ի թողարկման ժամանակ նշել է ծրագրի 30-ամյակը։ Ավելի ուշ WWE-ն թողարկել է ամբողջ պրոմո փաթեթը, որում երգը ներկայացված է եղել իրենց YouTube ալիքում։

Ավելի ուշ Ռեքսան կատարել է երգը 2023 Kids' Choice Awards մրցանակաբաշխության ժամանակ, այն ամենամյա մրցանակաբաշխություն է, որն անցկացվում է Nickelodeon-ի կողմից։

2023 թվականի Brit Awards մրցանակաբաշխության ժամանակ Գետտան կատարել է երգը Սեմ Ռայդերի հետ։

Մրցանակներ և անվանակարգեր

Երգացանկ

Հիթ-շքերթներ

Շաբաթական հիթ-շքերթներ

Ամսական հիթ-շքերթներ

Տարեվերջյան հիթ-շքեթրթներ

Հավաստագրումներ

Թողարկման պատմություն

Ծանոթագրություններ 

Բիբի Ռեքսայի երգեր
2022 սինգլներ
Անգլերեն երգարվեստ